**Ծառայության նկարագիր**

|  |  |
| --- | --- |
| Անվանում | Պայթուցիկ նյութերի, պայթեցման սարքավորումների արտադրություն, ներմուծում կամ արտահանում։ |
| Արդյունք | Տրամադրվում է լիցենզիա։ |
| Դիմումատու | Ծառայությունը ստանալու համար կարող են դիմել իրավաբանական անձինք և անհատ ձեռնարկատերերը։ |
| Ծառայության տեսակ | Ծառայությունը մատուցվում է առձեռն, փոստով կամ էլեկտրոնային համակարգի միջոցով։ |
| Ներկայացման ենթակա տեղեկատվություն | Լիցենզիա ստանալու համար հայտատուն լիցենզավորող մարմին է ներկայացնում ՝   1. լիցենզիա ստանալու մասին հայտը՝ նշելով իրավաբանական անձի անվանումը, գտնվելու և գործունեության իրականացման վայրերը, 2. լիցենզավորման ենթակա գործունեության տեսակը, որը հայտատուն մտադիր է իրականացնել, 3. հայտատուի պետական գրանցման կամ պետական հաշվառման համարը, 4. օրենքով կամ լիցենզավորման կարգերով նախատեսված այլ փաստաթղթեր՝ 5. բնապահպանական, անվտանգության տեխնիկային, հրդեհային անվտանգության նորմատիվ փաստաթղթերի պահանջներին և պայմաններին համապատասխան կահավորված պայթուցիկ նյութերի և պայթեցման սարքավորումների պահման պահեստների մասին տեղեկություններ, 6. արտադրության աշխատանքների կատարմամբ զբաղվող մասնագիտական որակավորում ունեցող մասնագետների առկայություն, 7. տեղեկություններ պահեստավորման կամ տեղափոխման աշխատանքների կատարմամբ զբաղվող մասնագետների մասին, նրանց մասնագիտական որակավորման ստուգումն անցնելու վերաբերյալ փաստաթղթերի պատճենը, 8. լիցենզավորման ենթակա գործունեության իրականացման համար նախատեսված անշարժ գույքի վերաբերյալ սեփականության կամ վարձակալության պետական գրանցման վկայականի պատճենը, 9. պետք է ունենա պայթուցիկ նյութերի և պայթեցման սարքավորումների արտադրության կազմակերպման արտադրամաս (լիցենզիայի առկայության դեպքում), 10. նախատեսվող արտադրության մեջ ընդգրկվող ֆիզիկական անձանց մասնագիտական որակավորման ստուգումն անցնելու վերաբերյալ փաստաթղթերի պատճենը, 11. կազմակերպությունում ընդգրկվելիք աշխատողների բժշկական զննությունների արդյունքների հիման վրա կազմված եզրակացությունը՝ համաձայն ՀՀ կառավարության 2004 թվականի հուլիսի 15-ի № 1089-Ն որոշման։ |
| Կոնտակտային տվյալներ | **Հեռախոս՝ +(374)11 563 952, +(374)11 546 792**  **Էլ․ փոստ՝ mia.gov.am** |
| Գործընթաց | Լիցենզիան տրամադրվում է մեկ օրինակ, անժամկետ, բոլոր փաստաթղթերը ներկայացնելուց հետո՝ 23 աշխատանքային օրվա ընթացքում լիցենզավորող հանձնաժողովի եզրակացության հիման վրա, լիցենզիա տրամադրելու մասին որոշումն ընդունելուց և պետական տուրքի վճարման մասին հավաստիանալուց հետո՝ մեկօրյա ժամկետում, լիցենզիայի մասին որոշումը գրանցվում է էլեկտրոնային գրանցամատյանում, որից հետո էլեկտրոնային համակարգի կողմից ինքնաշխատ կերպով տրամադրվում է լիցենզիայի սերիան և հերթական համարը՝ էլեկտրոնային գրանցամատյանում հրապարակելով լիցենզիայի տրամադրելու մասին որոշումը։ Մասնագիտական որակավորման պահանջներ նախատեսող գործունեության տեսակների համար անձանց, ինչպես նաև տեխնիկական պահանջներ և պայմաններ նախատեսող գործունեության տեսակների համար լիցենզիա տրամադրելիս կարող են տրամադրվել լիցենզիայի ներդիրներ, որոնց գործողության ժամկետը չի կարող գերազանցել լիցենզիայի գործողության ժամկետը։ Լիցենզիա ստանալու հայտը մերժելու վերաբերյալ որոշման մեջ հստակ նշվում է մերժման պատճառներն ու իրավական հիմքերը։ Իրականացվում է որոշակի ժամկետով տրված լիցենզիայի գործողության ժամկետի երկարաձգում, երկարաձգման հայտի մերժում, լիցենզիայի վերաձևակերպում, լիցենզիայի գործողության կասեցում, լիցենզիայի գործողության դադարեցում։ |
| Ծառայության վճար | Ծառայության մատուցման համար «Պետական տուրքի մասին» օրենքով սահմանված կարգով ենթակա է վճարման պետ տուրք՝ արտադրություն համար **2,000,000 ՀՀ դրամի**, ներմուծման կամ արտահանման համար՝ **2, 500,000 ՀՀ դրամի։** |
| Վճարում | Հայտատուն՝ սահմանված ծառայությունների մատուցման համար օրենքով սահմանված պետական տուրքը պարտավոր է վճարել ոչ ուշ, քան հայտը բավարարելու վերաբերյալ պատշաճ ձևով տեղեկացման համար սահմանված ժամկետին հաջորդող հինգ աշխատանքային օրվա ընթացքում և սահմանված ժամկետում չվճարելու դեպքում համապատասխան հայտը մերժվում է պետական տուրքը չվճարելու հիմքով։ |
| Կարգավորումներ | «Լիցենզավորման մասին» օրենք։  ՀՀ կառավարության 2024 թվականի մայիսի 8-ի թիվ 647-Ն որոշում։ |
| Բողոքարկման ընթացակարգ | Լիցենզավորող մարմնի որոշումը կարող է բողոքարկվել վերադասության կամ դատական կարգով համապատասխան մերժումը ստանալու օրվանից մեկամսյա ժամկետում։  Լիցենզավորող մարմնի կողմից բողոքները քննարկվում են այդ նպատակով ստեղծված հանձնաժողովներում կամ լսումների կարգով, լիցենզավորող մարմին մուտք լինելու օրվանից 10-օրյա ժամկետում։ |